უშიშროების საბჭოში უკრაინის საკითხი განიხილეს
გაეროში ოთხშაბათს უკრაინის კრიზისი განიხილეს. შემდეგ კი გენერალური მდივანი ბან კი-მუნი მოსკოვში და კიევში გაემგზავრა. ის მიზნად ორ ქვეყანას შორის უთანხმოეების მოგვარებას ისახავს.
ვაშინგტონი — ყირიმის მიერ უკრაინიდან გამოყოფის შემდეგ გაეროს უშიშროების საბჭო ოთხშაბათს პირველად შეიკრიბა. საბჭოს წევრმა ქვეყნებმა დაგმეს ყირიმის რეფერენდუმი, რომელიც ათასობით რუსი ჯარისკაცის ზედამხედველობის ქვეშ სახელდახელოდ ჩატარდა. შეერთებული შტატების ელჩმა გაეროში განაცხადა, რომ ეს კრიზისი არასოდეს ემსახურებოდა რუსი მოსახლეობის დაცვას, როგორც ამას ოფიციალური მოსკოვი აცხადებს. არამედ, სამატა პაუერის თქმით, მთავარი მიზანი ყირიმის ხარჯზე რუსეთის საზღვრების გაფართოება იყო. - განაცხადა ამერიკის ელჩმა. სამანტა პაუერმა მოსკოვი მკაცრად გააკრიტიკა. საბჭოსადმი გაკეთებულ მიმართვაში მან აღნიშნა, რომ რუსეთი თავის „წამგებიან, არალოგიკურ და ტყუილებით სავსე“ ქმედების გამართლებაში მარტოა. ამას ადასტურებს ის, რომ მასთან ერთად ხელს უშიშროების საბჭოს განცხადებებზე სხვა არავინ იწევდა. მისი თქმით, დიდი ბრიტანეთის ელჩმა გაეროში, მარკ ლიალ გრანტმა, განაცხადა, რომ რუსეთმა სამხედრო ძალის გამოყენებით, სუვერენული, დამოუკიდებელი ქვეყნის ნაწილის ანექსია განახორციელა. - აღნიშნა გაეროში დიდი ბრიტანეთის ელჩმა. რუსეთის მიერ კრიზისის გადაწყვეტის მეთოდები საფრანგეთის ელჩმა, ჟერარ აროდმაც გააკრიტიკა. - აცხადებს საფრანგეთის ელჩი. გაეროში რუსეთის ელჩმა უარყო უკრაინის ბრალდება იმის შესახებ, რომ რუსმა ჯარებმა სამშაბათს, საპორტო ქალაქ სევასტოპოლში უკრაინელი ჯარისკაცი სასიკვდილოდ დაჭრეს. ვიტალი ჩურკინი ამბობს, რომ ეს კიევის მიერ წინასწარ დაგეგმილი პროვოკაცია იყო, რათა შემდეგ ეთქვათ, რომ რუსმა ჯარისკაცებმა უკრაინელებს ესროლეს. - განაცხადა ვიტალი ჩურკინმა. მან გაეროს მიერ მივლინებული ადამიანის უფლებების დამცველი, ივან სიმონოვიჩიც „ცალხმრივი შეფასებების გაკეთებაში“ დაადანაშაულა. სიმონოვიჩი უკრაინაში 9 დღის განმავლობაში იმყოფებოდა. გაეროს უშიშროების საბჭოს მან განუცხადა, რომ იყო შემთხვევები, როცა რუსებზე თავდასხმა ან მათი შეურაცხყოფა ხდებოდა. თუმცა, ამას „არც ფართოდ გავრცელებული და არც სისტემატური“ ხასიათი არ ჰქონდა. გაეროს წარმომადგენლის თქმით, უკრაინაში მონიტორთა 34-კაციანი შემადგენლობის გაგზავნა უკვე დაიწყო. იმავე დღეს გაეროს გენერალური მდივანი მოსკოვში გაემგზავრა. ბან კი-მუნი რუსეთის და უკრაინის ლიდერებთან კრიზისის დიპლომატიური გზებით მოგვარებას ცდილობს.